**Norfara Ali Dad Khan**, atau lebih dikenali dengan nama komersial **Farali Khan** (lahir di Johor Bahru, 15 April 1989; umur 34 tahun) ialah seorang pelakon wanita Malaysia. Beliau memulakan kerjayanya sebagai pelakon di Indonesia.

Kehidupan peribadi
------------------

Farali Khan merupakan adik kepada pelakon Malaysia yang popular di Indonesia iaitu Miller dan Aliff Alli. Dalam satu temubual bersama *Harian Metro*, Farali menegaskan bahawa walaupun bapanya dan bapa pelakon Sabrina Ali berkongsi nama sama, beliau tidak mempunyai ikatan keluarga dengan Yusof Haslam seperti yang disangka umum. Beliau berkata: "Lucu juga kerana kami memang tiada kaitan. Datuk Yusof bukan bapa saudara saya, manakala Syamsul dan Syafiq bukan sepupu saya. Mungkin orang menyangka kami mempunyai pertalian darah kerana persamaan nama bapa saya dan Sabrina". Beliau telah berkahwin pada 2022 dan mempunyai seorang anak perempuan iaitu Zaynab Ashura Khan (2023).

Kerjaya
-------

Beliau mula membintangi sinetron pertamanya *Hijab I Love You* sebagai *Selly* dan berlakon bersama Ochi Rosdiana, Fachri Muhammad, Tengku Firmansyah pada tahun 2016. Filem pertama Farali ialah *3 Dara* pada tahun 2015 yang dilakonkan beliau bersama Adipati Dolken, Tora Sudiro dan Melayu Nicole Hall. Pada tahun 2017 pula, Farali telah membintangi filem *Demi Cinta* yang ditayangkan di pawagam pada 19 Januari 2017. Farali berperanan sebagai *Cempaka* dalam film ini bersama-sama pelakon seperti Nasya Marcella, Ricky Harun, Titi Kamal dan ramai lagi.

Farali dilaporkan sudah lama berkahwin pada tahun 2022 namun merahsiakan perkahwinan mereka sehingga Farali sendiri mendedahkan di laman Instagram beliau.

Perhatian Farali meningkat apabila filem Polis Evo 3 ditayangkan di pawagam dengan beliau melakonkan watak Inspektor Julie yang merupakan polis dengan skil tembakan tepat dan *close combat*. Ada sesetengah mendapati ia menyerupai Sofia Jane yang merupakan pelakon veteran negara dari segi rupa dan Ejen Roza dalam siri televisyen animasi Malaysia, Ejen Ali kerana mempunyai ciri-ciri perwatakan yang hampir sama. Ramai memuji lakonan beliau dalam filem ini dan menjadikan bualan orang ramai.

Filemografi
-----------

### Filem

| Tahun | Tajuk | Peranan | Catatan | Negara |
| --- | --- | --- | --- | --- |
| 2015 | *3 Dara* | Lola |  |  Indonesia |
| 2017 | *Demi Cinta* | Cempaka |  |
| *Bukan Cinta Malaikat* | Balqish |  |  Malaysia |
| 2018 | *Kalla: Hidup Atau Mati* | Uyun |  |
| 2022 | *The Assistant* | Sofia |  |
| 2023 | *VII XII* | Safia |  |
| *Polis EVO 3* | Inspektor Julie |  |
| *War On Terror: KL Anarki* | Anis |  |
|

### Drama/Telefilem

| Tahun | Tajuk | Peranan | Saluran TV | Catatan | Negara |
| --- | --- | --- | --- | --- | --- |
| 2016 | *Hijab I Love You* | Selly | SCTV |  |  Indonesia |
| *Epen Cupen The Series* | Aura | Global TV |  |
| 2017 | *Black Belt Kaler Pink* | Timora Ali | Astro Warna & Astro Mustika HD |  |  Malaysia |
| 2018 | *Sofea Afendi* | Sofea | TV3 |  |
|

Rujukan
-------

1. ↑  Hanisah Selamat (19 Oktober 2018). Farali contohi disiplin Faizal Hussein *Berita Harian*. Dicapai pada 21 Oktober 2018.
2. ↑  Amirul Haswendy Ashari (28 Jun 2018). Nama kukuh di seberang *Harian Metro*. Dicapai pada 14 Oktober 2018.
3. ↑  Amin Hazlan (3 Mei 2023). "Lama simpan rahsia, akhirnya Farali Khan mengaku dah kahwin, kini sedang hamil 7 bulan". mStar Online.
4. ↑  Mya Amri (1 Jun 2023). "#PE3: "Jadi Sniper Pun Smart!" - Girl Crush! Ramai Ingat Sofia Jane Rupanya Farali Khan! Lakonan Jadi Inspektor Julie Memang 'Bad Ass'". Gempak.

Pautan luar
-----------

* Farali Khan di Pangkalan Data Filem Internet (IMDb)
* Farali Khan di Instagram
* Farali Khan di TikTok